AUREL BARANGA 


„BULEVARDUL TABULA RASA” 


Comedie întrun act 
PERSONAGIILE : 


GEORGES VĂREȘTEANU, ministru subsecretar de Stat la Ministerul de 
Interne. 

PROFESOR IORDĂNESCU-CICERO, profesor de limba română, latină şi 
greacă la Liceul Caragea Vodă. 

VASILE SBONGHICI, mare proprietar și comerciant: en-gros. 

DOCTOR GHEORGHE PANU, medic, epitropul așezămintelor  spitaliceşti 

şi preşedintele organizației partidului guvernamental din localitatea 
respectivă. 

COLONELUL BERBECARU-COȘNA, din jandarmerie, prefectul județului. 

MANOLE MANOLESCU, preşedintele Tribunalului. 

DOAMNA CLEO VERGOTTY 

VICTOR VANGHELIU, preşedintele organizaţiei locale a partidului de 
opoziţie. 

TIBERIU BERECHET, arhitect. 

UN OM DE SERVICIU. 

DIVERŞI PARTIZANI ȘI AGENŢI ELECTORALI. 


i Brai se petrece prin anii 1930-37, întrun oraș de provincie, capitală 
e județ. 
Decorul reprezintă clubul partidului guvernamental din localitate. O odaie 
încăpătoare, inchis bronzat, candelabru greu cu multe brațe pe pereți 
câteva foto ii ale oamenilor politici din localitate şi un imens portret înră- 
mat al domnului Georges Văreșteanu, deputat al judeţului respectiv. Mobilă-club, 
puţin uzată. Atmosfera încordată, febrilă. Suntem în preajma alegerilor pentru 
comună. In scenă sunt toți cei citați mai sus, în afara doamnei Vergotty şi a 
omului de serviciu. Unii sunt așezați, cei mai mulți, în spec al partizanii anonimi 
și agenții electorali, sunt strânşi pe lângă ziduri, în picioare, şi atenţi. 


MINISTRUL: (patetic, cu buza pe halba elocvenţei). Domnilor, ţin 
ca dela început să vă atrag atenția, nu-i așa, asupra-unui fapt important. 
Dacă ne-am deplasat în capitala judeţului dumneavoastră, n'am făcut-o 
numai din plăcerea de a-mi revedea fieful meu electoral. Interese superioare 
de Stat m'au îndemnat sto fac. Mă văd deci obligat, nu-i aşa, să insist 

asupra unei probleme excepţionale. Alegerile ce vor avea loc şi în capitala 
judeţului nostru, adică, nu-i așa, al dumneavoastră, sunt numai preludiul, 
numai începutul gravei înfruntări politice ce se va desfăşura pe întreg în- 
tinsul ţării. (solemn) Mă refer domnilor, la alegerile pentru cameră, mă refer 
domnilor la alegerile pentru senat. 

PROF. IORDĂNESCU: Mai ales pentru senat, senatul fiind corpul 
care ştim că „videret nec quid respublica detrimenti coeperat”. 

MINISTRUL : Mă rog? 

PROF. IORDĂNESCU: ...Detrimenti coeperat. 

MINISTRUL: (care n'a înțeles nimic) Exact! Dar să trecem mai 
departe. Inţelegeţi deci importanța acestor alegeri. Ele sunt menite să de- 
monstreze care e adevăratul puls al ţării. Guvernul nostru, dinastia noastră 
ţin să ştie precis cu cine e naţia: cu ei sau cu noi. Alături de ei sau alături 
de noi. Intr'un singur cuvânt: cu noi sau cu opoziția. Am venit deci ca să 
aflăm, nu-i așa, care-i situaţia. 

VASILE SBONGHICI : E bună coane, grija asta s'aveţi. Dacă numai 
pentru asta ați venitără, păcat de derani... 

MINISTRUL : (oarecum desumflat de intervenția lui Sbonghici, caută 
să-și regăsească aplombul) Totuşi în aceste momente cruciale... (devine 
subit mai practic). Scuzaţi o clipă... Doctore Panu, dacă eşti drăguţ.. 

DR. PANU: (se ridică şi se apropie confidenţial de ministru) Vă rog 

MINISTRUL: (şoptit) Ce mi-ai adunat dragă, toată liota asta? Ştii 
că mam timp... Mașteaptă treburile, am lăsat soția în oraş, și dumneata... 

DR. PANU: (deasemeni şoptit) Imediat, excelență. Cum rostesc cu- 
vântul de bun sosit le şi fac. vânt... Ori doriţi să-i dau afară acum? 

MINISTRUL: (şoptit) Nu, pe urmă. (solemn) Unde-am rămas? In 
aceste momente cruciale nu există sacrificiu personal, jertiă personală, in- 
teres personal. Deaceea, fiindcă sunt nerăbdător, nu-i așa, să aud glasul 
dumneavoastră, dau cuvântul preşedintelui organizaţiei noastre locale, iu- 
bitului medic şi apreciatului nostru om politic, domnului doctor Gheorghe 
Panu. 

DR. PANU: (în picioare) Excelenţă, dragi și iubiți contraţi, domni- 
lor, să-mi îngăduiţi să aduc salutul nostru excelenţei sale domnului ministru, 
mulțumindu-i în acelaş timp pentru deosebita grijă, pentru părinteasca oblă- 
duire arătată orașului nostru de care-l leagă copilăria, adolescența, tinereţea, 
armata şi întreaga domniei sale carieră politică, de care întregul nostru 
iudeț este mândru și onorat. 

SBONGHICI: Numai județul? Zi toată ţara, coane, că nu greşești. 

DR. PANU: Fără îndoială. Şi deaceea profit de această fericită 
ocaziune ca s'aduc la cunoștința excelenţei sale că din iniţiatva comitetului 
şcolar al Liceului Caragea Vodă, cu concursul special al elevilor clasei 
VIII-a B. — secţia reală, sub conducerea elevului Panu Gheorghe-Valentin, 
care numai în mod întâmplător este fiul celui ce are cinstea să ţină prezen- 
tul cuvânt de bun sosit, sta luat iniţiativa lăudabilă, înălțătoare, dacă mă 
pot exprima astfel, a ridicării unui bust în grădina publică, alături de pa- 
vilionul de ape B. Il, la stânga chioșcului în care vara cântă fanfara regi- 
mentului 4 Vlaşca, un bust în mărime naturală sculptat în marmoră, exe- 
cutat de coniratele nostru domnul Mihail Edgar Andriţoiu, căruia opoziţia 
numai din spirit de frondă şi agresivitate îi spune, Cioclul“. 

COLONELUL: Ştiţi, excelenţă, pentru moment e vorba numai de un 

bust, dar intenția noastră e cum om da de finanţe să-i adăogăm şi un cal. 
Fiindcă cel puţin aceasta este opiniunea mea: bustul fără cal e ca ofiţerul 
fără sabie. 

SBONGHICI + Ba dacă e vorba la o adică, bust să-l facă, da’ cu o 
carte în mână, că eu care-l ştiu de mic, numai cu cartea în mână l-am văzut... 

DR. PANU: Deci excelență, în numele organizaţiei noastre, în nume- 
le tuturor cetăţenilor de bine, care dacă mă pot exprima astfel, văd în dum- 
neavoastră astrul lor care străluceşte la fel de viu ziua și noaptea, vă urez: 
bine-aţi venit. 

(aplauze furtunoase, urale şi coatele doctorului Panu care evacuează 

sala. Numai din când în când, prin vacarm, se distinge glasul dr. 

Panu : „Nu, dumneata rămâi':.) i 

DR. PANU: (presimțind mânia ministrului) Vă rog să iertaţi exce- 
lență... Ştiţi... entuziasmul oraşului... e greu să-l stăvilești. Când au aflat 
că sunteţi aici... 

MINISTRUL: (după ce a văzut că lumea a evacuat sala şi că n'au 
rămas decât inlimii, cu o privire disprețuitoare pe sub sprâncenele lui stu- 
jcase) Exact proverbul: ţara arde și baba se piaptănă... 

SBONGHICI: (plin de miere în glas) Dece coane ministrule, că nu 
ştim să-ți fi greşit cu ceva... 

MINISTRUL: (Fără nimic din morga de adineauri) Bine nene, de 
manifestaţii-mi arde mie-acum ? 

MANOLESCU : A fost spontană, excelenţă. 

MINISTRUL: (săgetându-l) Lasă prezidentule, cunosc eu spontanei- 
tatea asta : „ieşi că altfel e vai de mama voastră“. Ce, nu cunosc eu sistemul? 


SBONGHICI: Să-i sară ochii, excelenţă, care ma vrut să iasă. Numai ~ 


vreo trei, patru a fostără mai recalcitranţi, dar le-a dat ginere-meu Oa! 
vreo două palme şi i-a convins. Nu, nu, spartană a fost cum a zis şi domnul 
preşedinte, uite dacă nu ne credeţi să-i chemăm înapoi să-i întrebaţi dum- 
neavoastră, că suntară aici, că tot n'au nimic ce face şi zace ca trântorii 
toată ziulica pe capul nostru. 

MINISTRUL : (plictisit şi superior) Să lăsăm asta domnilor. N'am 
venit aici ca să fac coniruntări, şi nici ca să stabilesc cât sunt de popular. 

SBONGHICI : Sunteţi coane, acu dacă sunteți, sunteți... 

MINISTRUL : Să trecem la treburi mai serioase. Dumneavoastră con- 
stituiți, nu-i așa, capii organizaţiei noastre din oraș, şi dacă nu mă înșel şi 
din judeţ. Cum star spune notabilităţile. (scandând) Personalităţile, oamenii 
noştri de nădejde. (privindu-i pe fiecare în parte) Ei, cum staţi ? 

MANOLESCU : Dacă excelența sa domnul ministru ar avea bună- 

„ voinţa să ne explice din ce punct de vedere... 

MINISTRUL: (tăindu=l) Cum din ce punct de vedere, prezidentule? 
Câte puncte putem avea noi astăzi la ordinea zilei? 

SBONGHICI : Puţine. 

MINISTRUL : Sigur, şi mă mir că domnul Sbonghici care-i un simplu 
comerciant are un orizont mai larg decât alţii. Puţine, chiar foarte puţine. 
Mai precis, unul singur: alegerile. Dar cum vă 'nchipuiţi, domnilor? Aşi fi 
părăsit eu capitala în asemenea clipe de încordare dacă situaţia nu mi-ar fi 
dictat -acest sacrificiu ? Am lăsat tot şi am venit în mijlocul dvs. ca să 
văd cum staţi. Ei, care-i situaţia? Am impresia că domnul doctor Panu as 
fi cel mai indicat să mi-o prezinte. 

DR. PANU: Excelenţă, dacă mă onorați. 

MINISTRUL: Nu te onorez, doctore: ţi-o cer. 

DR. PANU: Deşi, să vedeţi nu sunt pregătit, noi nu eram la curent 
că veniţi... s 

MINISTRUL : Cum doctore, trebuia să ştii că vin ca să poți pre- 
zenta o situaţie exactă a orașului ce cade în răspunderea dumitale (acru, 
amar). Mă mir domnule doctor, mă mir foarte mult (și mai otrăvit). Sau 
poate că președinția te apasă, atunci evident nu-i aşa, este altceva. 

IORDANESCU: Vorba poetului, dacă mâna ta sceptrul ţi-o apasă 
altuia mai vrednic locul tău îl lasă. 

MINISTRUL: Mă rog? 

IORDĂNESCU: (informativ) Bolintineanu, excelenţă. L-am dat astăzi 
elevilor dintr'a IV-a la extemporal și-am prins pe unul copiind. 

MINISTRUL : Să-l ascultăm totuşi pe președintele dumneavoastră. 

DR. PANU: Domnule ministru, dacă înțeleg bine ne cereţi situația 
electorală a orașului .Ei bine, excelență, din punct: de vedere alegeri, dacă 
mă pot exprima astiel, stăm prost. 

MINISTRUL: Cum ? 

DR. PANU: Am zis: prost, Şi sunt convins că n'am spus încă totul. 

* MINISTRUL: Bravo, frumoasă veste ! lată o surpriză neaşteptată, 
complect neașteptată, domnilor. 

DR. PANU: Excelenţă, m'aţi cinstit cu încrederea dumneavoastră şi 
m'am silit întrun lung şir de ani să n'o desmint. 

SBONGHICI : Ne-am silitără toți. 

MINISTRUL : Şi totuşi popularitatea noastră a scăzut... 

COLONELUL : A scăzut. Acu eu care nu fac politică, şi tot pot să 
vă spun: a scăzut de tot. 

g MINISTRUL: De ce, colonele? 

COLONELUL: Nu știu, excelență. 

MINISTRUL: De ce nu ştii, colonele? Nu reprezentați autorita- 
tea, forța publică, mijloacele de represiune, ordinea ? 

COLONELUL: Excelență, sunt marea mută. 

MINISTRUL: Foarte curios: acum eşti marea mută, dar când ai venit 
să te numim erai marele vorbitor. 

IORDĂNESCU: Si tacuises... 

MINISTRUL: Domnule profesor, sunt foarte sensibil, nu-i așa, la 
înțelepciunea proverbelor, dar aş prefera mai bine ca în locul acestor cimi- 
lituri să aud o situaţie clară, și până la ora actuală nu o am. Domnul doc- 
tor vorbeşte de scăderea popularității noastre, domnul colonel e surdo-mut, 
și din toate astea nu mai înțeleg nimic. Mă rog: e tare opoziţia sau nu e? 
E vreo amenințare sau nu e ? Există vreo primejdie sau suntem în sigu- ° 
ranță? Acestea sunt întrebările pe care aș dori să mi le limpeziţi. 

(se deschide uşa şi intră tiptil, căutându-şi un loc, domnul arhitect 

Tucă Berechei. Se aşează lângă prof. Iordănescu). 

DR. PANU: M'aţi întrebat, domnule ministru, dacă opoziţia e în ac- 
țiune. E. M'aţi întrebat de e vreo primejdie. E. Voiţi să ştiţi de unde știu 
aceste fapte. Știu. 

MINISTRUL: (întrerupându-l) O clipă, o precizare : ştiu și ceilalți ? 
Ştii, prezidentule ? 

MANOLESCU : Știu. 

MINISTRUL: Ştii, profesore ? 

IORDANESCU : Aut Cicero, aut nihil. Știu şi nu ştiu. 

MINISTRUL: Dar d-ta, domnule Sbonghici ? 

SBONGHICI: Eu nu ştiu. 

MINISTRUL : Și colonelul? 

COLONELUL: Domnule ministru: nu știu dacă ştiu. Sunt marea 
mută. s 

MINISTRUL : Edificat. Mai departe. 

DR PANU: Domnule ministru, din pricina situației internaționale, 
naționale şi mai ales locale... 

MINISTRUL: (tăindu-i macaroana) Fără vorbe mari, doctore, ce naiba: 
suntem între noi. Când ai venit să-mi ceri autorizaţia de import mi-ai ţinut 
discursuri ? Sau ţi-am răspuns printr'un logos? Am închis ochii şi-am sem- 
nat. Când a fost vorba să-l scot pe colonel din panamaua cu îurniturile cu 
măşti de gaze, că era intrat până'n gât, i-am spus că sunt marea mută? 
Am vorbit cu primul ministru şi l-am scos basma curată. Nu de dragul dum- 
neavoastră, domnilor, să vă intre în cap. Fiindcă nu ne şedea bine să se afle 
prea multe. Şi-acum poftim recunoștință... Dar nu-i nimic. Mai departe. Un 
singur cuvânt: ce face opoziţia ? 

DR. PANU: (mereu îmbătat de propria lui elocvență) Excelenţă, opo- 
ziţia a trecut la o campanie furibundă de denigrare a organizației noastre, a 
trecutului nației noastre, a prezentului țării, lovind fără nici o remușcare în 
cei mai vrednici fii ai patriei noastre. 

MINISTRUL: (cu un surâs) Adică în dumneavoastră. 

DR. PANU: In noi. 

SBONGHICI: (amărât) In noi toţi trăsni-i-ar Dumnezeu de oți. 

MINISTRUL: Aş dori să fiți preciși. 

DR. PANU: Preciși, excelenţă, cât se poate de preciși. Această acțiu- 
ne de defăimare a fost pregătită prin presă, viu grai și insulte pe garduri. 
lată, am aici în fața mea imunda foaie a opoziţiei al cărei titlu îl cunoaş- 
teļi şi pe care nici un om de bună credință nu poate să-l rostească fără să 
roşească : Vocea Edilitară. Voi arăta negru pe alb cât de josnice sunt a- 
tacurile lor. Iată, chiar în numărul de astăzi, puteţi vedea o epigramă adre- 
sată, cui credeţi, domnului doctor Panu R. Gh., căruia numai din spirit de 
invectivă îi spun Panurghe. (citind epigrama). 

„Ziceai că-i tific şi-o spuneai cu ifos, 

„Când colo, ţi-a murit eri de dambla. 

„— Exclus! Eu când tratez un om. de tifos, 

„De tifos moare, nu de altceva“. 

MINISTRUL: Astea-s fleacuri. 

DR. PANU : Cum leacuri, excelență, că-mi gonește toată clientela. 

SBONGHICI: Lasă neică, nici așa nu se bătea lumea la uşa matale, 
de când i-ai uitat ăluia foarfeca lângă splină. 

MINISTRUL: Vă rog, aş vrea să știu: care-s acuzaţiile cele mai 
grave ce vi se aduc ? 

COLONELUL : Vorbe, excelenţă, vorbe... 

MINISTRUL: Nu, nu, exact. Aș dori să știu precis care sunt acu- 
zaţiile opoziţiei. 

DR. PANU: In ura lor furibundă ne acuză de cele mai josnice și mai 

degradante fapte: furt, rapt, înşelăciune, delapidare, fals în acte publice și 
private... i 

; MANOLESCU : ...atentat la bunele moravuri, la libertatea credinței, 
a exprimării, a liberei întruniri, de violarea secretului scrisorilor, a domici- 
liului, adăogându-se tuturor acestor triste defăimări şi alte insulte ca: ră- 
nire, spargere prin forțare și chei potrivite —- articolul 400 din codul vechi, 
recte 501 din cel noii — precum şi alte asemenea mărunțişuri căzute dealt- 
minteri toate, prin decretul de amnistie și grațiere nr. 701, publicat în Mo- 
nitorul Oficial nr. 263 partea întâia... 

DR. PANU: Invinuirea lor însă cea mai gravă, calul lor de bătaie, 
dacă mă pot exprima astfel, este furtul. Din hoți și din bandiți nu ne scot. 

MINISTRUL: Şi s'a furat într'adevăr ? 

COLONELUL : Vorbe, excelență, vorbe... 

MINISTRUL: Sʻa furat chiar în halul ăsta ? 

DR. PANU: De furat, sta furat, excelență, dar nici chiar așa. Fac 
şi ei din ţânţar armăsar. Astfel, în furia lor orbească, au desgropat chestia 
cadastrului pe care au intitulat-o în mod nerușinat „Panamaua cadastrării 
sau povestea celor o sută de milioane fantome”. Știţi, cred, excelenţă, la ce se 
referă... 

MINISTRUL: (printre dinți) Bestiile |... 

DR. PANU: Exact! Și sunteți încă mult prea blând. Au  desgropat 
chestia pădurii Oancea pe care au intitulat-o „Pădurea Oancea sau codrul 
Vlăsiei“. 

MINISTRUL : Neruşinaţii! Uită însă că în afacerea asta a fost a- 
mestecat şi compromis în primul rând Vlădescu-Carapancea, astăzi leaderul 
lor. 

DR. PANU: Dar în oraş lasă să se înțeleagă că toată afacerea s'a 
aranjat fiindcă, înţelegi, dacă mă pot exprima astfel ! 

SBONGHICI: Ce mai calea valea, fiindcă, zice că pe vremea aia era 
cumnat cu dumneavoastră, că nu divorțase încă de sora 'mneatale. 

MINISTRUL : Canaliile! Intră şi în viața familiară a oamenilor! 
Oamenii ăştia mau nimica sfânt ! 

DR. PANU : Mai mult. Se leagă de programul nostru, pe baza căruia 
ne-am ales. 

MANOLESCU : L-au publicat: în întregime, și se străduesc acum 
să dovedească, negru pe alb, că n'am făcut nimic din ce-am făgăduit în- 
dărăt cu patru ani. 

MINISTRUL: (plin de amare reproşuri în glas) Nu mă mir. Eu vam 
prevenit : lucraţi domnilor, faceţi ceva, daţi şi d-vs. din coate că vine, nu-i 
așa, scadenţa... N'aţi vrut s'ascultaţi... ` 

MANOLESCU: Ba am vrut, excelență. Dar vedeţi c'au fost condi- 
țiile vitrege. 

ARHITECT ŢUCA BERECHET: (sfios, pentrucă ia pentru prima 
oară cuvântul) Am început baia... 

MINISTRUL : (disprețuitor) ...şi a rămas neterminată... 

ARH. BERECHET : (sare ars) Din vina cui? Că sa băgat domnul 
doctor cu brevetul dumisale şi n'a mai avut zile până n'am instalat duşurile 
dumnealui: „duș pneumatic Panu”. Şi când le-am montat, dacă dădeai drumul 
la cald ieşea rece, dacă dădeai drumul la rece venea fierbinte și dacă le 
porneai pe amândouă, nu curgea nimic. 

DR. PANU: Dușurile erau foarte bune. 

BERECHET: Depinde pentru cine. Pentru dumneata poate, că ţi-ai 
încasat drepturile. 

IORDĂNESCU: Am început clădirea ibenia.. şi a rămas... ab urbe 
condita... 

DR. PANU: Tot din vina mea? Că sa băgat domnul arhitect care 
acum văd că se erijează în acuzator, şi-a prezentat un caet de sarcini, ce 
mai încoace-încolo, că acum suntem între noi, măsluit. 

MANOLESCU: Şi când s'a descoperit, nam mai ştiut pe unde să 
scoatem cămaşa. A trebuit să muncim zilentregi. Dacă-l scoteam din abuz 
de încredere intra în excrocherie, şi dacă-l scoteam din excrocherie, intra Ja 
fals. Noroc de decretul de amnestie nr. 403 din Monitorul Oficial nr. 316 
partea întâia. 

MINISTRUL : Să lăsăm, domnilor, aceste amănunte. Vă repet, asta-i 
greșala dumneavoastră: vă pierdeţi în detalii. Problema importantă care se 
pune acum este, nu-i aşa, care-i situația actuală. 

DR PANU: Inarmaţi deci cu aceste argumente, bazaţi pe un program 
edilitar demagogic, irealizabil şi dacă mă pot exprima astfel, absolut fan- 
tezist, au deschis o furibundă campanie electorală sub semnul „votul şi 
bulevardul“. 

MINISTRUL : Nu "'nţeleg. 

DR. PANU: Dacă excelența sa îmi permite, voi fi cât se poate de 
explicit. Dealtminteri, fiindcă vorba străbunilor noștri: verba volant, scripta... 
scripta... scripta (către Iordănescu) cum e mai departe ? 

COLONELUL (doct) Manet Tekel Fares. 

DR. PANU: Exact! Iată, am aici afişul electoral cu care au umplut 
oraşul şi cu care svârle praf în ochii mulțimii. (desvălue un afiș electoral). 

MINISTRUL: Ce-i asta? 

DR. PANU: Proectul de bulevard pe care-l promit alegătorilor în 
cazul că obţin sufragiile urbii. 

MINISTRUL: Din câte mi-aduc aminte, şi noi aveam un proect de 
bulevard. 

DR. PANU: Aveam, evident c'aveam, dar din nefericire a rămas în 
stadiu de proect, şi asta (cu o privire fulgerătoare) tot din pricina domnu- 
lui arhitect Berechet, care fiind compromis în antrepriza liceului de băieţi... 

MANOLESCU: ...n'a mai avut autoritatea să fie învestit cu cinstea 
de a mai dărui capitalei județului nostru bulevardul pe care cetățenii îl 
aşteaptă cu atâta ardoare. 

DR. PANU (patetic, inspirat). Şi-atunci, şi-atunci, speculând slăbi- 
ciunea, dacă mă pot exprima astiel, a cetățenilor pentru acest bulevard, 
care trebuie să taie orașul în două, transformându-l întrun adevărat rai 
pământesc, așa cum ne exprimam și noi în manifestul nostru de acum patru 
ani, s'au dedat la o adevărată campanie -electorală canibalică sub sloganul: 
„ei mau făcut nimica, noi vom face totul“. 

MANOLESCU (desvăluind un alt afiş electoral al opoziţiei). După 
cum vedeţi, în acest al doilea afiş în culori au mers până acolo, încât au 
tipărit şi proectul lor de bulevard. 

MINISTRUL: Dar este exact proectul, aşa cum l-am plănuit noi. 


DR. PANU: (tehnic) Cu o modificare. Noi proectam lărgirea bule- 

vardului prin dărâmarea întregului şir de case de pe partea dreaptă, numere 
cu soț, astiel încât să mărim piața publică... 

MANOLESCU: Pe când opoziţia anunţă exproprierea tuturor caselor 
de pe partea stângă, numere fărdă, pentru ca în acest fel, şi cu aceeaşi 
ocazie, să săvârşească şi sacrilegiul de a dărâma clubul nostru, precum 
şi alte tezaure istorice. 

BERECHET: Vor astfel să exproprieze şi să dărâme casa dela 
numărul 15.. 

DR. PANU (patetic): Casă în care s'a născut, a copilărit şi a cunos- 
cut primele bucurii ale vieții cunoscutul om politic, Titi Tureatcă, căzut 
ca un erou în alegerile trecute şi sfârşit pe un pat de spital și mizerie 
din pricina rănilor căpătate în încăerarea de vizavi de biserica adventistă. 

COLONELUL: Vor să dărâme bodega la „Vadul lui Carol“, lovină 
în dinastie, la mijloc neputând fi vorba de o simplă coincidenţă. 

MINISTRUL (plin de înduioșare pentru propria lui soartă): Până 
acolo merg!... f 

DR. PANU: Vor însfârşit să dărâme casa dela numărul 21, casă 
modestă dar în care fiecare colţ, fiecare piatră, poate fi socotită o păr- 
ticică din moaștele sfinte ale națiunii, fiindcă acolo a deschis pentru prima 
dată ochii lui strălucind de inteligență şi patriotism, și a sorbit primele 
raze ale vieţii, excelența voastră. 

COLONELUL: Până acolo. 

DR. PANU: După cum vedeţi, un proect inuman și antiartistic făcut 
numai să aţâţe spiritele, să întrețină, dacă mă pot exprima astfel, o atmo- 
sferă de încordare, de. patimă. 

BERECHET: Pe când proectul nostru voia să dărâme partea dreaptă, 
neatingând nimic din tot ce constituie patrimoniul inalienabil al ţării, e 
vor să dărâme partea stângă, ştirbind astfel orașul nostru, cred că vă dați 
seama excelență, de orice estetică. 

MINISTRUL: Și așa cred dumnealor co să le meargă? Cu astfel 
de metode samavolnice? Ei, atunci aflaţi domnilor, că se înşeală. Am 
înţeles. Lupta este, nu-i așa, grea. Or ies ei și atunci noi suntem reduși la 
zero, ori ieşim noi și-atunci (mărinimos) se vor putea bucura şi ei, săr- 
manii, de binefacerile unui regim de libertate și prosperitate. Da, dar 
problema este ce facem, domnilor? Da, ce facem? (priviri întrebătoare între 
domnii membri). 

Să vă dau eu soluția. Nici un vot opoziţiei. Toate voturile pentru noi. 
Nici un alegător alături de ei. Toţi în rândurile noastre. Fiindcă să nu 
vă'nchipuiţi, domnilor,-că opoziția odată instalată o să vă cruțe. Păi ce-ţi 
închipui dumneata domnule doctor, că pierzi numai primăria şi că vei mai 
putea păstra epitropia așezămintelor spitaliceşti dacă vin ei la cârmă? 
Ferit-a sfântul! Sbori doctorel!... 

COLONELUL (aprobativ către doctor), Sboril... 


MINISTRUL: Şi d-ta colonele, crezi că nu te atinge? V-am spus că 
alegerile acestea pentru comună sunt un barometru al situației generale. 
Ce-ai să te faci colonele, cu noul barometru? ...Să fii mulțumit dacă mai apuci 
vreun pichet de jandarmi, dacă nu vei fi scoș la pensie fără anii serviţi. 

MANOLESCU: Poate să ceară invaliditate. 

COLONELUL (mirat): Ce invaliditate ? 

IORDĂNESCU: Ramolit. Din cauza şi în timpul serviciului. 

MINISTRUL: Sau dumneata, domnule preşedinte de tribunal, crezi, 
nu-i așa, că nu ţi se va desgropa chestia diplomelor de moaşe false, mai 
exact a diplomelor false de moaşe? (din nou patetic). Nu, domnilor, nimeni 
nu va fi menajat (pauză lungă şi grea). Vreau să ştiu dacă am dreptate 
Sunteţi de aceeaşi părere ? 

SBONGHICI: Idem. 

MINISTRUL: Atunci să vedem ce măsuri s'au luat pentruca asaltul 
opoziţiei să fie împiedicat. S'au luat ? 

DR. PANU: Măsuri? Ei bine, excelență, măsuri s'au luat. 

MINISTRUL: Vă rog. i 

COLONELUL: Poate niţel cam drastice, dar s'au luat. 

MINISTRUL: S'auzim. 

MANOLESCU: Opoziția urlă, dar noi ne facem că nu observăm... 

MINISTRUL: Mă rog. 

DR. PANU: Conduşi de principiul că prevederea este mama înțelep- 
ciunii, s'a trecut la o acţiune organizată... 

MINISTRUL: Perfect. Fără organizare e haos, şi'n haos nu se poate 
construi nimic. (doct, explicativ) N'ai punct de sprijin. Mai departe. 

DR. PANU: Impreună cu domnul preşedinte aici de față, am trecut 
la o serie de măsuri drastice, dar umane. 

MINISTRUL: Nu-mi pomeniţi vă rog, cuvântul „drastic”. In ase- 
menea conjunctură nici o măsură nu e prea drastică. 

MANOLESCU: Am căutat întâi să ne orientăm pe teren. 

COLONELUL; Aici oamenii mei, pot zice, cau lucrat serios. Nu 
spun mai mult — sunt marea mută — dar știu toți. Nu intră şi nu iese 
nimeni dincolo de barieră, nici dacă vine Dumnezeu din cer. Ordin cate- 
goric. Stai! Şi la barieră trierea. Are parola noastră, e de-ai noștri: înainte 
marş! E de-ai lor: douăzeci şi cinci de culcări şi'napoi fuga marş! 

MINISTRUL: Ai oameni, colonele? 

COLONELUL: Am. Căpitanul Peştegras Vasile, locotenentul. Comă- 
nescu Mitică Doi, şi sublocotenentul Tighilescu Trandafir. Toţi oameni 
de nădejdie. 

MINISTRUL: Perfect. Nu-l aud însă pe vechiul și, nu-i așa, pe 
bunul meu amic Sbonghici. X 

SBONGHICI: Dom'le ministru, când a venitără adineaori și mi-a 
- spus că sântărăţi aici momental și personal, întâiu n'am vrut să-mi crez 
ochilor: „Fugi mă Petrică d'acilea, i-am zis — cai băut”. Dar acum, dacă 
vă văz cu ochii mei și domnul președinte poate să spună, că dacă a fost 
vorba. de o formalitate, orişicât, vorba. aia, nu m'am dat îndărăt. Mam dat... 
domnule preşedinte ? 

DR. PANU: Nu s'a dat... 

SBONGHICI : Nu m'am dat, c'o viață are omul şi nici aia nu-i a lui, 
că azi ești şi mâine vorba aia: oale și ulcele. D'aia și eu, am fost prezent 
ca tofdeauna, nu ca „Dumitrescu Fii et Co.” care zice că aşa şi pe dincolo, 
dar când e vorba de fapte: Maica Domnului. Eu nu mam uitat că mă 
pune al unșpelea pe listă, şi care va să zică șanse m'am, că orișicât, trebue 
să ia şi opoziţia un loc, aşa, măcar de ochii lumii să nu zică c'au fost inge- 
rințe, şi te măi pomeneşti că le casează, nu? 

MINISTRUL: Perfect de acord: In nici un caz casare! 

SBONGHICI: Tocmai d'aia, noi, vorba aia, să le facem cu cap că 

ce mai tura vura, treabă socoteală, mă rog, cinstit. Daia am şi aranjat 
cu oamenii: bă — le-am spus, — voi „aveţi copii? Avem. Că fiecare are doi, 
trei, câţi i-a dat Dumnezeu... Mă, voi vreţi să-i mai vedeţi întregi, teferi 
la chenzină? Vrem jupâne. Ei, atunci să vă văz la treabă. Şi am scos toți 
oamenii. D'aia nu cred să se ma: întâmple ca data trecută, de a trebuit să 
alerg şi să-l scot pe Mihalache Papuc din fundul ocnii unde a zăcut două 
săplămâni, că l-a curățat de sănătate pe Lae Mastoc, aşa că orişicât, oamenii 
sunt pregătiţi sufletește, și dacă e nevoie își dă şi viața că fiecare e con- 
ştient, şi înţelegeţi domnule ministru, la mine aşa e deviza: „Ori eşti devota', 
gata să te'ngrop, ori te pun pe liber, fără preaviz”. 

MINISTRUL: Foarte bine. 

SBONGHICI: Aşa că să n'aveţi nici o grijă, că dacă o lua opoziţia 
la mine în sector, că nu sunt numai eu, e și ginerele meu, care m'aţi avut 
onoarea să-l cunoaşteţi. Gică Ostropel, îi zice lui, dacă ia* opoziţia zece 
voturi să nu-mi ziceţi mie Sbonghici. 

MINISTRUL: Perfect. (intră omul de serviciu al clubului, se apro- 
pie în vârful picioarelor de domnul ministru şi îi şopteşte ceva la ureche). 
Cum? Cine2.. Păi cum, acum?... Aici ? 

OMUL DE SERVICIU: Zice că-i urgent. 

MINISTRUL: Colosal. Spune-i peste cincisprezece minute. 

OMUL DE SERVICIU: Imposibil. Stă afară... și știți cum e dumneaiei: 
2 mai spart odată o oglindă și mi-a pus-o mie la socoteală. 

MINISTRUL (către omul de serviciu). Bine. Aşteaptă, imediat. 
(către ceilalți) Domnilor, o să vă cer scuze câteva clipe. O întrevedere 
extrem de urgentă, o comunicare dela Bucureşti... Ştiţi, în cinci minute 
sunt omul dvs.(întreaga asitență se ridică şi iese) (Ministrul rămâne singur, 
Intră d-na Cleo Vergotty). 

DOAMNA: Dragul meu! 

MINISTRUL: Cleo! 

DOÂMNA: Stai să te privesc o clipă, să am siguranța că nu visez. 

MINISTRUL (fals alarmat) Cleo, ce-i asta? Iţi dai seama de im- 
prudenţa ta ? 


DOAMNA (plină de reproșuri în glas): Imprudența mea, sau ingra- 
titudinea altora? Eşti în oraș și trebuie s'o aflu incidental fiindcă am în- 
tâlnit-o întâmplător pe soția ta. 

MINISTRUL: Și ce importanță are? Cred că ţi-a făcut plăcere. 
Sunteţi doar cele mai bune prietene. Te-am rugat însă de atâtea ori, draga 
mea. ce naiba, nu mai ești copil... La Bucureşti e altceva. Aici însă, în fundul 
ăsta de provincie, unde totul se află, se comentează şi capătă y adii 

DOAMNA: Unde mă ţii tu din egoismul tău... 

MINISTRUL: Ești femeie măritată. 

DOAMNA: Spune-mi-o mai simplu: sunt om însurat. 

MINISTRUL: Pentru asta mă cauţi aici la club? Ca să-mi faci 
reproșuri ? 

DOAMNA : Nu-ţi fac nici un reproş. 
Te aran Aveai timp la Bucureşti. Cât mai e până la 26 ale 
unii ? 


DOAMNA: Evident, la tine încă şase zile nau nici o importanţă. Şi 
şase săptămâni și șase luni... 

MINISTRUL: Ce femeie fără suflet ești... O inimă de tigroaică, 
_într'un trup de madonă. 


DOAMNA: De care ai început probabil, să te plictiseşti. 

MINISTRUL: Nu-mi răni inutil sufletul. Ştii că nu trăiesc decât 
pentru acele câteva jumătăți de oră pe care le răpim amândoi infernului în 
care mä sbat. 

DOAMNA: Dacă ar fi aşa, nu m'ai primi atât de plictisit. 

MINISTRUL: Nu sunt plictisit. Sunt numai mirat de lipsa ta de 
tact. Tu, care deobicei eşti, nu-i așa, atât de metodică, de calculată, de 
socotită, cum poți comite o asemenea gafă? Sunt în plină campanie elec- 
torală. Opoziția e turbată. Svârle cu noroi. Caută să ne defăimeze. Şi tu, 
femeie măritată, te expui, nu-i aşa, acestor primejdii, numai  dintr'un 
capriciu. 

DOAMNA: Capriciu? Capriciu, ai spus? 

MINISTRUL: Cum pot să numesc altfel imprudența asta copilă- 
rească a ta? 

DOAMNA : Bine, Georges, dacă aşa judeci tu... dacă așa mă cunoşti 
tu... dacă aşa apreciezi tu, pot să-ţi spun doar un singur lucru: cunoști 
foarte puţin sufletul femeii, şi în special pe mine. Crezi că nu-mi dau 
seama de tot ce se urzeşte în jurul meu? Crezi că nu suiăr din pricina 
acestei infame provincii care-mi otrăveşte viața cu intrigile ei meschine ? 

MINISTRUL: Şi atunci cum ai putut să comiţi imprudefţa asta 
incalificabilă şi să vii acum aici, în plină deslănțuire a patimilor, când ştii, 
nu-i aşa, că opoziţia nu cruță pe nimeni şi nimic? Te ştiam un om cum: 
pănit, Cleo, cu un bun simţ politic, cu un real ataşament la partidul nostru, 
în care în primul rând soțul tău e un membru de bază. Apropos, nu mam 
interesat, candidează ? 

DOAMNA: Candidează. 

MINISTRUL: Atunci cum ai putut s'o faci, Cleo, pentru numele 
lui Dumnezeu? 

DOAMNA : Fiindcă nu sunt numai o simplă femeiuşcă la fel cu toate 
gâştele din localitate. Fiindcă nu trăiesc cu capul în nori. (Pauză. Pate- 
lică). Georges, încotro se îndreaptă ţara ? 

MINISTRUL (pe zâmbet): Puiul meu mic şi drag, asta-i grija care te 
frământă? (solemn) Ţara se îndreaptă, nu-i așa, spre ţelurile ei fireşti de 
libertate, egalitate, îraternitate... 

DOAMNA : „calamitate şi bestialitate. 

MINISTRUL : (împietrit) Cleo, ce înseamnă vorbele astea ? 

DOAMNA: Adevărul. Ştii că de două săptămâni nimeni nu mai 
intră și nimeni nu mai iese din oraș fără autorizaţie specială? 

MINISTRUL: Măsuri de siguranță, drăguță. Ce vrei să facem? 
Putem lăsa capitala unuia din cele mai importante judeţe la cheremul 
aventurii? Dacă se strecoară aici niscaiva agitatori care abia așteaptă, 
nu-i așa, asemenea ocazii ca să pescuiască în ape turburi? 

DOAMNA: Știi cum s'a făcut operaţia distribuirii cărţilor de ale- 
gător ? 

MINISTRUL: Probabil cu oarecare grijă... Putem lăsa această armă 
cu două tăișuri în mâna oricui? 

DOAMNA : Ştii că de zece zile bandele lui Sbonghici terorizează 

mahé lalele şi că avem până acum peste 10 morți gravi şi cel puțin 30 de 
răniți ? 
MINISTRUL (cinic): Bătălia electorală e o luptă îndârjită și ca în 
orice luptă, unii înving şi alții cad. 

DOAMNA: Dar cad numai dela opoziție. 

MINISTRUL (şi mai cinic): Fi şi ce? Opoziția n'are nevoie de 
eroi ? Cu ce vrea să vină la putere? Nu-i trebuie şi ei o zestre morală? 

DOAMNA : Georges, uiţi că numele tău e în joc. 

MINISTRUL: Şi ce ai vrea că facem? O nouă distribuire a cărţilor 
de aiegător ?... Să renunțăm la oarecari artificii de urnă, să oprim oamenii: 
lui Sbonghici ca să facă propagandă, și în schimb să iasă TOS ? Asta-i 
vrea ? 

4 DOAMNA : Să iasă cine-i mai tare. Chiar tu mi-ai spus ultima oară 
când ne-am văzut la Bucureşti, nu-i nici o lună, că sunteţi uzaţi, şi că o- 
să vă retrageţi ca să vă refaceți ? Nu mi-ai spus-o tu? 

MINISTRUL: Ți-am spus, iubita mea. Ţi-am spus. Dar de atunci. 
Sau întâmplat atâtea. (doctoral) Alt echilibru european, alte perspective 
istorice, altă misiune și răspundere în fața naţiei, ce ştii tu... 

DOAMNA: Mă rog: mi-ai spus că daţi locul opoziţiei ca să se com- 
promită şi ea? Mi-ai spus? z 

MINISTRUL: Ţi-am spus. 

DOAMNA : Un om politic se poate desminţi dela o zi la alta? Ce 
încredere să mai aibă cetățenii în vorbele tale? Şi la urma urmei, o fi ce-o- 
fi între noi, dar în fond sunt și eu un cetățean, Georges. 

MINISTRUL: Cleo, nu te“nţeleg. 

DOAMNA: Fiindcă nu vrei. -> a 

MINISTRUL: Fiindcă nu reușesc. 

DOAMNA (privindu-l drept în ochi): Ai spus că vă retragcţi? 

MINISTRUL: Am spus. 

DOAMNA: Atunci trebuie să te ţii de cuvânt. f 

MINISTRUL: Cleo! 

DOAMNA : Nu ascult nimic. 

MINISTRUL (luând o poză încremenită) : Cleo, încep să pricep.. 
Te-au vrăjit, te-au ameţit, sau te-a cumpărat opoziţia. 

DOAMNA: Pe mine? Așa mă cunoşti? Eu sunt o femeie care să 
mă vând ? 

MINISTRUL: Atunci nu mai înţeleg nimic. Ce interes ai tu să iasă ei? 

DOAMNA (eroică, aproape - retorică) : Bulevardul. 

MINISTRUL (realmente n'a înțeles nimic): Bulevardul ? 

DOAMNA : Nu vreau să mor înainte ca să văd terminat bulevardui. 

MINISTRUL: (aproape să isbucnească în râs) Bulevardul, Cleo? 

Ce te-a apucat ?... De unde până unde dragostea asta... municipală 
la tine, tu care nu stai nici trei luni incheiate în orașul ăsta pe care-i 
detești. 

DOAMNA: Detest orașul, dar ador bulevardul. 

MINISTRUL: Nu mai pricep nimic. 

DOAMNA : Georges. odată în viaţa ta fii și tu om politic. Acum o» 
lună mi-ai spus că la viitoarele alegeri iese opoziţia ? 

MINISTRUL: Ți-am spus. 

DOAMNA: Mi-ai dat știrea ca sigură? 

MINISTRUL: Ți-am dat. 

DOAMNA : Era firesc să pun bază pe cuvintele tale ? 

MINISTRUL: Era. 

DOAMNA: Am venit acasă şi m'am gândit. Toată noaptea mam 
gândit, Georges... Vasăzică ai noștri se retrag... Mare pagubă. Tot n'am 
avut mare avantaj... 

MINISTRUL: Eşti nerecunoscătoare. N'a luat bărbatul tău antre- 
priza jocurilor de noroc, de-a lăsat oraşul fără un franc? 

DOAMNA: Şi eu cu ce mam ales? O nimica toată. Un vizon, şi 
ăla numai trois-quarts. Deci se retrag ai noștri şi vine opoziția. Perfect. 
Dacă vine opoziţia, vine cu programul ei, nu? Mam gândit bine, Georges? 

MINISTRUL: Te-ai gândit. 

DOAMNA : Atunci se cheamă că fac și bulevardul. Dar să vedem cum. 
Dărâmă toate magherniţele de pe partea stângă. Admirabil. Tot n'avea nici 
un fel de estetică. Dar micuța ta Cleo e un om practic. Ce mi-am spus? 
Acum e momentul. L-am chemat pe Palaide, îl ştii? 

MINISTRUL : II ştiu. 

DOAMNA : Şi am cumpărat toate prăvăliile de pe partea stângă dela 
numărul 1 până la 29 inclusiv. Dacă vor să le dărâme, înseamnă că trebuie 
să le exproprieze, şi dacă vor să le exproprieze, să plătească. 

MINISTRUL : Teribil cap, domnule. 

DOAMNA : Dar ce crezi d-ta că numai voi ăştia dela centru ştiţi să 
le descurcaţi ? 

MINISTRUL : Oricum, însă, e inutil. (implacabil) Nu pot face nimic 
pentru tine, micuța mea. Nu pot să-l las pe Vangheliu să iasă înaintea 
oamenilor noştri. 

DOAMNA: Pui deci pasiunea ta politică înaintea mea? 

MINISTRUL: Nu mă şantaja, Cleo, ştii doar că atunci când e vorba 
de ţară, sunt de granit... de fier. 

DOAMNA : De fier ai spus? 

MINISTRUL : De fier í 

DOAMNA : Atunci nu mă miră. eşti ruginit. Din pricina ta mi se 
trage ruina. 

MINISTRUL : Ruina ? 

DOAMNA : Ruina mea morală, fiindcă am crezut în tine, și materiaiă 
Georges... 

MINISTRUL. : Cum ai putut să începi o asemenea afacere fără să mi 
consulți ? 

DOAMNA: Nu-mi închipuiam că un ministru poate să fie atât de 
veros, să aibe azi o opinie, şi peste o lună alta.: 

MINISTRUL : Destinele țării, Cleo! 

DOAMNA : Na, că se dărâmă lumea. 

MINISTRUL : Echilibrul Europei, iubita mea. 

DOAMNA : Echilibrul Europei? (practică) Ca să existe echilibrul 
continentului trebuie ca fiecare ţară în parte să fie echilibrată. Ca să se 
echilibreze ţara, trebuie să se echilibreze cetăţenii. (desnădăjduită) Cu ce 
echilibru rămân eu, Georges, dacă am angajat în afacerea asta tot ce-am 
avut ? 

MINISTRUL : Tot ce-ai avut? 

DOAMNA : Tot. Toate economiile mele... Tot ce-am pus de-oparte din 
micile tale atenţi. 

MINISTRUL: Sunt foarte mişcat, Cleo, totuși n'am ce să-ţi fac. Tre 
buia să mă'ntrebi. 

. DOAMNA: De unde să te iau, dacă mă ţii la distanță ? (aproape 
lăcrămând) Fiindcă tot timpul mă ţii departe de tine. (apăsând pe ultima 
pedală a dramei) Nu m'ai iubit, Georges, m'ai utilizat. 

MINISTRUL: Cleo! 

DOAMNA: Nu, nu, lasă-mă să plâng. 

MINISTRUL: Aici ţi-ai găsit? Alături sunt partizanii mei politici. 
Soția mea e în oraș. Poate să pice dintr'o clipă” întralta. Ce-ar spune, să mă 

vadă cu cea mai bună prietenă... 

DOAMNA : Florence? Când o să afle că tu ești autorul acestei ca- 
tasitrofe o să te acuze şi ea. 

MINISTRUL: Te'nșeli. Florence e o femeie cu cap. Ea în locul tău 
n“ar fi procedat așa. 

DOAMNA (cu un zâmbet) : Crezi? 

MINISTRUL: Sun: sigur. 

DOAMNA (aproape triumțfătoare) : Atunci află că în afacerea asta 
am cointeresat-o şi pe ea. 

MINISTRUL: Ce înseamnă că ai cointeresat-o şi pe ea? 

DOAMNA: Nu ţi-am spus că am cumpărat jumătate bulevard? Toată 
partea stângă, numere fărdă ? 

MINISTRUL: Ei şi? 

DOAMNA: De unde crezi tu că am avut eu suma asta? Din meschi- 
nele cadouri pe care mi le faci tu? I-am expus Florencei planul, l-a găsit 
ingenios şi a băgat în afacerea asta toți banii voştri din recoltă. 

MINISTRUL: Toţi banii? Ai înebunit, Cleo? 

DOAMNA : Nam înebunit deloc. 

MINISTRUL: Inţeleg. Incerci să mă șantajezi. Să-mi forţezi mâna. 
Află, drăguță, că la mine nu prind asemenea manevre. La mine, înainte de 
toate, sunt interesele... nu-i așa, interesele... A nu, nu prind asemenea min- 
ciuni. 

DOAMNA: Minciuni ? Intreab-o pe Florence. 

MINISTRUL (aproape infuriat): O întreb. (se apropie de telefon şi 
face un număr) Casa Săndoiu ? Sărut mâna, coană mare. Eu. lartă-mă, sunt 
într'un consiliu. Cu Florence, te rog (către Cleo) Florence e-un om chib- 
zuit... Da. Florence? Ascultă, mami, voiam să te 'ntreb ceva... Câţi bani avem 
noi în casă? Nimic? Cum nimic? Ce? Mi-ai făcut o surpriză? O să văd 
după alegeri? Nu, nu, nimic. Bine (închide telefonul) (Aproape disperat) 
Cleo, ce-ai făcut, Cleo? 

DOAMNA: Ce-am făcut? M'am încrezut în cuvintele unui ministru 
ușuratec. 

MINISTRUL: (prăbuşit) Nu eu am fost ușuratic, Cleo... primul mi- 
nistru. 

DOAMNA: Și te mai simţi angajat faţă de el? Dece te-a indus în 
eroare ? 

MINISTRUL: Așa face întotdeauna. 

DOAMNA: Ăsta nu e prim ministru, Georges, ăsta-i un papă lapte 
care nu face decât să compromită cabinetul nostru. Vei vedea, Georges dragă, 

ai tu încredere în pisicuța ta. Mai devreme sau mai târziu tot o să fie de- 
barcat. Metodele lui nu mai prind. (solemnă, patetică, inspirată) Trebuie să 
ne îndreptăm spre un nou orizont de echitate socială.. şi de morală, Georges. 

MINISTRUL (adâncit în gândurile lui) : Ai... Vreau să spun aţi în- 
vestit tot ? 

DOAMNA : Tot. 

MINISTRUL : Mare curaj. 

DOAMNA: (luminată de zâmbet): Asta-i curaj, Georges? Asta-i simț 
politic. 

MINISTRUL (înseninându-se) : Teribilă eşti. 

DOAMNA: Sărută-mă. 

MINISTRUL (sărurând-o) : Eşti un diavol. (și fiindcă doamna se des- 
prinde din braţele lui) Mai stai. 

DOAMNA : Ai consiliu. Am sburat. Sunt așteaptă, Georges. Nu, nu 
ce crezi tu, dar există un om căruia trebuie să-i comunic vestea asta. Au 
revoir, mon amour. La 26 la București. (Doamna iese) (Ministrul rămâne 
o clipă singur, apoi deschide uşa, şi domnii membrii care au asistat la şe 
dinja de acum câteva clipe, reintră). 

MINISTRUL : (după ce și-a reluat locul la birou) Domnilor, vă rog 
să iertaţi această scurtă întrerupere. Evenimente de ultimă oră mau silit 
să iau o veche legătură... Vreau să spun. nu-i așa, legătura cu centrul pentru 
o scrie de dispoziţii extrem de urgente. Să continuăm. Vă ascult. Unde am 
rămas ? Exact. Domnul Sbonghici făcea tocmai un expozeu... 

SBONGHICI : Aşa că orişicât, asta am vrut să spun... a trebuit care- 
va să zică, să trecem la măsuri, cum foarte corect aţi zis şi “mneatale, dras- 
tice. Spre maalaua Plopşor, unde ştim din esperiență că le vine oamenii, 
am pus, mă'nțelegeţi, bariere. 

MINISTRUL : Aţi pus bariere ? 

SBONGHICI : Am pus. 

MINISTRUL : Câte? 

SBONGHICI: Trei. Una în dreptul cimitirului, alta la iarmaroc și 
alta dincolo de linie. 

MINISTRUL : Vasăzică trei 

SBONGHICI: Trei. 

COLONELUL: Eu am spus că-i puţine. Dacă scapă vreun recalei- 
trant? Să mai punem una și la liceul de fete, că vorba aia, ce e bine, nu e rău. 

MINISTRUL : Așa socoteşti, colonele ? 

COLONELUL : Am studii de strategie, excelență, măcar că m'a băgat 
la jandarmi (doct) Obstacolul și îngroparea la pământ sunt elementele de 
bază ale apărării. 

MINISTRUL : Obstacole văd că s'au pus. 

COLONELUL : Acum nu mai rămâne decâi să-i îngropăm. 

MINISTRUL : Mai departe. 

DR. PANU: In ceeace privește partea stângă a orașului, de la se- 
minar în sus, e declarat contaminat. A fost destul de greu până să găsim 
epidemia. 

MINISTRUL : Dece a fost greu? 

DR. PANU: Să vedeţi. Scarlatină, am avut acum patru ani, tifos lə 
alegerea parţială de acum un an și jumătate... Trebuia să găsim ceva nou. 

MINISTRUL: Şi aţi găsit? 

DR. PANU: Găsit. Pojarul. Nu-i o boală grea şi esenţialul e să scape 
omul cu viaţă. 

SBONGHICI: Că ce-i mai important în lume? Onoarea şi sănăta- 
tea. Restul vine dela sine. D'aia ne-am gândit că anul ăsta sto facem mai 
semplu. (explicând) Lucrătura la urne nu era uşoară. Leagă-i sfoara, pune-i 
sigil, rupe sfoara, scoate buletinele, bagă altele, pune altă sfoară, alt sigil. 
Amtalaj delicat. D'aia sa gândit ginerele meu Ostropel, care scrie şi la 
ziaru! ştiinţelor şi călătoriilor, de-a făcut un model de urnă, o avem aici, 
mode! special. Bagi buletinul, cade alături că are fundul scos. Pe urmă faci 
încărcarea automat. Bagi buletinele şi lipești fundul. 

DR. PANU: Cu sistemul ăsta pe care l-a luat în considerație şi co- 
misia noastră și l-a găsit extrem de ingenios, economisim timp, bani şi nervi. 
Tocmai am voi, profitând de faptul că Excelenţa sa se află în mijlocul no- 
stru; să extindem sistemul acestei urne la întreaga țară. Ar îi o mare cinste 
pentru oraşul nostru să ştie că a contribuit și el, dacă mă pot exprima 
astfel, la progresul civilizaţiei... 

MINISTRUL (tăindu-!) : Domnilor, sunt, sunt, nu-i aşa,  stupefiat. 
Vă ascult de aproape o oră și sunt cutremurat. (cu voce tremolată) Am venit 
în mijlocul dvs. cu sufletul plin de nădejde, încredinţat că voi găsi în acest 
craș o atmosferă înălțătoare. Şi ce găsesc? Aceleași patimi meschine, ace- 
leaşi înfruntări mărunte, aceleași procedee răsuilate. Anacronice. Procedee 
pe care le cunosc şi copiii. Aşa voiți dumneavoastră să câștigați bătălia elec- 
torală ? Cu urne măsluite ? 

COLONELUL : Eu am spus că sistemul e demodat. Râde și curcile. 

MINISTRUL : Cu bariere pe ulițele oraşului ? 

DR. PANU: Nu pe toate. Doar în acele centre care, dacă mă pot ex- 
prima aşa, reprezintă un real pericol public. 

MINISTRUL : Așa înțelegeți dumneavoastră să purtaţi, nu-i așa, bă- 
tălia electorală ? 

COLONELUL : Deh, dacă domnul Sbonghici nu se astâmpără. Eu 
i-am spus, excelență: Las-te nene că te torn. 


MINISTRUL : Domnule președinte, mă adresez dvs., care reprezentaţi 
în acest oraș organizația noastră. Cum aţi îngăduit să se terfelească toate 
sfintele principii ale partidului nostru ? Vasăzică, nu-i așa, noi luptăm pentru 
drepturile omului, şi dvs. pătaţi scrutinul cu sânge? Noi am luptat pentru 
sufragiul universal, pentru votul individual, secret, obligatoriu și, nu-i 
‘aṣa, cinstit, şi dvs. umblaţi să falsificaţi urnele ? 

DR. PANU : Nu în interesul nostru, o știți.. 

MINISTRUL: Nu mă întrerupe, domnule preşedinte, fiindcă nici su nu 
te-am întrerupt atunci când d-ta, în mod cinic, îţi expuneai programul dumi- 
tale incalificabil. 4 

SBONGHICI : Cremenal. 

MINISTRUL : Și mă întreb cutremurat, domnilor, cum ați putut tolera 
o asemenea situație ? Te‘ntreb pe dumneata, colonele. j 

COLONELUL : Nu pot să răspund: sunt marea mută. 

MINISTRUL : Și pe dumneata te‘ntreb vechiul și devotatul meu amic, 
Sbonghici... 

SBONGHICI : Interesul organizaţiei, coane. Putem să-i lăsăm? Să 
iasă oţii. Că ies. 

MINISTRUL : Fiindcă sunteţi slabi. Fiindcă n'ați muncit. Fiindcă aji 

fost lipsiţi de o conduită morală. Fiindcă așa aţi crezut că o să meargă la 
inimă. Ei bine, domnilor, nu mai poate să meargă aşa. Vremile s'au schim- 
bat, oamenii s'au schimbat, moravurile s'au schimbat, echilibrul Europei s'a 
schimbat. Chiar adineaori am primit o comunicare de extremă importanţă 
pentru ţară. In timp ce dvs. staţi aici înfundaţi în treburile dvs. mărunte și 
vă răsboiți cu partidul domnului Victor Vangheliu, pentru care eu personal 
trebuie să vă spun că am o deosebită stimă, sta semnat acordul, nu-i aşa, 
cum să vă explic eu dvs., ca să înțelegeţi, sia semnat un acord european. 
Vă daţi seama de importanța acestui fapt ? 

COLONELUL : (plin de importanță) S'a semnat care va să zică. 

MINISTRUL (și mai important) : S'a semnat. Insuşi Guvernul nostru 
face actualmente o importantă cotitură. Dinastia personal se îngrijește să 
cunoască pulsul real, real am spus. şi nefalsificat al situaţiei. Nu ne intere- 
sează un meschin mandat în consiliul comunal. Pe noi ne preocupă să știm 
exact cu cine e ţara: cu ei sau cu noi? cu cei ce o mint sau cu cei ce-i 
pregătesc un viitor de aur? Sigur, evident, negreşit, fără îndoială, sitnaţia 
«dvs. nu-i comodă. Opoziția e tare. Situaţia domnului Victor Vangheliu e 
tare. Dece? Fiindcă nu-i uzată, pe când dvs. slavă domnului, v'ați uzat de 
tot. Victor Vangheliu vine cu forțe proaspete. Lesne de înţeles. Opoziția 
conservă, iar guvernarea consiimă. Consumă energie vreau să spun, şi pres- 
tigiu. Dar n'avem ce face. Să jucăm cavalereşte. Vom ieşi noi, foarte bine, 
vor ieşi ei, nu vom face decât să ne bucurăm că a ieşit un adversar leal, demn 
de stima noastră, căruia nu va trebui decât să-i urăm succes, fiindcă la urma 
„urmelor nu-i așa, ce diferență între ei şi noi? Vrem acelaş lucru, și avem 
aceleaşi idealuri Deaceea, ca să n'o mai lungim inutil, voi trece la concluzii. 
Veţi ridica imediat barierele. 

DR.. PANU: Le ridicăm, excelenţă, le ridicăm. O să se mire cetățenii. 
dar le ridicăm... 

MINISTRUL : Impiedicaţi orice sa navolnicie. Chiar de astă seară. 

SBONGHICI: Asta nu-i ușure că băieţii e pe teren. Şi arză-i-ar focu, 
“eine ştie prin ce cârciumă zace. 

MINISTRUL : Ridicaji orice restricţie cu privire la libera circulaţie a 
«cetăţenilor. 

DR. PANU: Şi epidemia ? 

MINISTRUL: Şi. 

SBONGHICI : Da cu urnele ce facem, coane, că am băgat în ele peste 
100 metri cubi de cherestea ? 

MINISTRUL : Pe foc. 

SBONGHICI: S'a terminat, iese opoziţia sigur. 

MINISTRUL : Să iasă. Să iasă sănătoasă. Și să aplice ei programul 
pe care n'am fost vrednici să-l îndeplinim noi. Să tragă electrică, să facă 
scoala, să facă bulevardui. 

COLONELUL : După proectul lor? 

„ MINISTRUL: li priveşte. Nu mă: amestec. Au dreptul să-şi “aplice € oa- 
menii programul aşa cum l-au gândit şi cum îl găsesc ei mai bun. Nu noi 
vom fi aceia care să le băgăm bețe 'n roate. Dacă vor reuşi, vom fi primii sá 
ne bucurăm, fiindcă, să vă intre în cap domnilor, într“aceasta constă echili- 
brui şi tăria unei nații. Echilibrul social, spune un mare gânditor politic, este 
atunci când continentul e în echilibru, când fiecare țară e în echilibru, și când 

la rândul lui niciun cetăţean nu e dezechilibrat (intră omul de serviciu anun- 
țând o vizită excepțională). 

OMUL DE SERVICIU: Domnul Victor Vangheliu (rumoare printre 
domnii membri). 

MINISTRUL: Victor Vangheliu, domnilor. Să-mi îngăduiţi să rămân 
câteva clipe cu șeful opoziţiei, fiindcă, nu-i aşa, să nu uităm că şi el repre- 
zintă ţara... 

SBONGHICI: ...şi naţia... 

MINISTRUL: In câteva clipe reluăm discuţia. (toți domnii membrii 
ies în timp ce'n prag apare dl. Victor Vangheliu). 

MINISTRUL : Domnule Vangheliu, știu ce dureri te aduc la mine. Mă 
aflu numai de câteva clipe în acest oraș dar mi-au fost suficiente ca să fiu 
pus în cunoștință de cauză. Luaţi loc. 

VANGHELIU : Prefer, domnule ministru, să stau în picioare. In aceste 
clipe grave prin care trece orașul, înțelegeţi, că nu-mi permite conștiința ca... 

MINISTRUL : Domnule Vangheliu, știu ce vrei să spui, ştiu tot. Sunt 
mâhni!. i-o afirm deschis, bărbăteşte, fără ocol și fără gând ascuns, sunt, 
nu-i aşa, mâhnit. Te asigur însă că guvernul n'a fost just informat. Nam 
ştiut ce se petrece aici. 

VANGHELIU: Şi sunt sigur că nici acum nu aveţi o imagine exactă. 
Nici închipuirea cea mai scelerată a inchiziţiei n'ar fi putut scorni grozăvii 
mai mari. Oameni cu capete sparte... 

MINISTRUL : Ştiu, domnule Vangheliu, ţi-o repet încă odată, am fost 

pus la curent. Chiar adineauri am lua: legătura pe fir direct cu primul mi- 
nistru şi suntem gata să dăm satisfacţie. 

VANGHELIU ; Geamnrile vor fi fără discuţie puse la loc, PERE 
vor fi reparate (o lacrimă în glas) Dar viața, viața, domnule ministru, acest 
bun pe care nimeni nu-l poate restitui, cu viața pierdută a oamenilor 
ce facem ? 3 

MINISTRUL (stergându-şi pe furiş o lacrimă) : Să păstrăm un minut 
de tăcere în memoria celor căzuți, nu-i așa? pe baricada patimilor deslăn- 
tuite ! 

VANGHELIU : Am văzut adineauri un aspect dintre cele mai cutre- 
murătoare. Intr'una din mahalalele noasire, într'o căsuță modestă, se stinge 
un copil bolnav de difterie, şi nimeni nu se poate apropia să-i dea un ajutor 
fiindcă oamenii dvs. au declarat epidemie de pojar. 

MINISTRUL : Ştiu, domnule Vangheliu, și sunt indignat. 

VANGHELIU : De trei săptămâni lăptarii nu mai au acces în oraș. 
fiind bănuiţi de simpatie cu opoziţia. 

MINISTRUL: Mă mir: lăptarii au fost întotdeauna oamenii noştri. 

VANGHELIU : Au fost până acum două luni când a intrat în vigoare 
regulamentul onorabilului domn Panu: la barieră li se scoate smântâna, iar în 
centru sunt amendaţi pentru apă. 

MINISTRUL (drastic) : Se vor lua măsuri pietii şi toţi cei vinovaţi 
vor fi pedepsiţi. Oricine vor fi ei. 

VANGHELIU : In ceeace priveşte distribuirea cărţilor de alegători, 
ce să mai vorbim. Au fost omiși toţi cei ce sunt numai bănuiţi că au o vagă 
legătură cu noi şi în schimb au primit câte două toți locatarii dela „Dormi 
în pace”. Veţi ieși, domnule ministru, veți reuşi în alegeri fără discuţie, asta 
o ştiam de mult, dar în schimb, v'aţi împovăra cu una dintre cele mai crân- 

cene moșteniri. Am profitat de această vizită a dvs. aici, domnule ministru, 
ca să vă spun toate aceste fapte. Dealtminteri, în memoriul la care lucrăm 
acum, eu, cunoscutul avocat Vladimir Necşulescu, fostul președinte al barou- 
lui, și dl. Terzulian Lazăr, medic veterinar, vom expune pe larg toate inge- 
rințele la care am fost supuși. 

MINISTRUL: Nu va fi nevoie, domnule Vangheliu... 

VANGHELIU (mirat) : Nu va fi nevoie ? 

MINISTRUL (categoric): Nu. Aveţi în fața dvs. un reprezentant auto- 
rizat al guvernului şi cuvântul lui, vă asigur, va fi ascultat. N'am venit aici 
numai să constat. Am venit să îndrept. In chiar această clipă când nor stăm 
de vorbă s'au şi luat măsuri. Se va reface întreaga operaţie de distribuire a 
cărților de alegător. 

VANGHELIU : Glumiţi, domnule ministru ? 

MINISTRUL : Nu glumesc deloc. Se vor ridica fără întârziere barie- 
rele. 

VANGHELIU : E prea târziu. 

MINISTRUL : Mai bine mai târziu decât niciodată. Se vor ridica re- 
stricțiile şi epidemiile. 

JANGHELIU (zâmbind): Inţeleg jocul, excelenţă. Vreţi să dați im- 
presia unor alegeri libere fiindcă v'aţi şi asigurat urnele Sunt informat: 
urne sistem Ostropel: 

MINISTRUL : Toate urnele suspecte vor fi puse pe foc iar în jurul 
celor noui vor sta numai oamenii dvs. 

VANGHELIU : Ce cursă ne mai întindeţi, domnule ministru ? 

MINISTRUL : Nici una. Nici una, domnule Vangheliu. Vrem să facem 
alegeri libere. Alegeri care să exprime, nu-i aşa, întradevăr gândul naţiei şi 
conștiința cetăţenilor. Ceva mai mult, deşi interese superioare de Stat mă 
reclamă unmgent la București, iată, vă declar, rămân în acest oraș până după 
alcgeri. 

VANGHELIU (suspicios): Vreţi chiar să ridicaţi barierele ? 

MINISTRUL : Cu mâinile mele. 

VANGHELIU : Suspendaţi epidemia, excelenţă ? 

MINISTRUL : Fără nicio întârziere. 

VANGHELIU : Retrageţi urnele false, domnule ministru ? 

MINISTRUL : Până la una. 

VANGHELIU: Şi rămâneţi dvs. aici? 

MINISTRUL: Până după alegeri. N'o crezi? Ai cuvântul meu de 
onoare. 

VANGHELIU : Ba nu, cred. 

MINISTRUL : Te nelinişteşte ceva ? 

VANGHELIU : Nu mă nelinişteşte nimic, excelență, dar orişicum... mă 
gândesc, vedeți.. ca om politic sunt obligat să mă gândesc nu numai la inte- 
resul partidului nostru exclusiv. Sunt ţinut să am în vedere interesul general 
ai Patrici. (pe gânduri) Şi mă întreb, e numai o simplă întrebare, știu eu, nu 
ne pripim ? 

MINISTRUL : Nu înțeleg. 

VANGHELIU : Nu cumva trecem prea repede, prea nepregătit, dela o 
extremă la alta ?! i 

MINISTRUL : Țara are nevoie de o mare primenire morală. 

VANGHELIU : Dar suportă conştiinţa naţiei un asemenea salt de 180 

de giade? Şi mai e o problemă: spuneţi că suspendaţi ingerințele. Dar să 
ne gândim, suntem noi pregătiți — suileteşte vorbind — pentru alegeri libere ? 
Nu cumva facem o altă greșală căzând din lac în puț? Vreţi să ridicaţi ba- 
vierele. Foarte bine. Să faceți o nouă distribuire a cărţilor de alegător. Ad- 
mirabil. Vreţi alegeri desfăşurate în perfectă legalitate. Minunat. Dar dacă 
tocmai de aici se naşte o altă încurcătură ? Dacă ies la iveală alte forțe, 
înțelegeţi ce vreau să spun... 

MINISTRUL : Forțe ? Ce forțe? 

VANGHELIU : Veniţi de la ministerul de. interne, excelență.. Eu 
trebuie să vă informez ? Dumneavoastră ştiţi ce descoperim în fiecare dimi- 
ncață pe ziduri? 

MINISTRUL : Și aici? 

VANGHELIU : De câteva nopţi au apărut foi volante... 

MINISTRUL : S'au făcut cercetări ? 

VANGHELIU: S'au făcut şi se fac. Dar ajută? Știţi până unde 
merge îndrăzneala lor? (cu ton confidential) Au încercat să depună o listă... 

MINISTRUL : Blocul muncitoresc... 

VANGHELIU: țărănesc ! 

MINISTRUL : Și dumneavoastră dormiţi ! 

VANGHELIU: Nu dormim, excelență, cui îi arde de somn? In acea- 
stă direcție am găsit cu domnul Dr. Panu o platformă comună : lista o de- 
clarăm tardiv depusă, iar de oamenii lor se îngrijește colonelul... Aşa încât 
în aceste condițiuni, față de acest real pericol comun — fiindcă au oameni, 
excelenţă, au manufactura de tutun, tipografii, învățători şi chiar unii pro- 
fesori, putem noi să ne permitem luxul unor alegeri cum spuneți dvs., libere? 
Să fim serioşi, excelență. Aşa, cel puțin ştim că ieşiţi dumneavoastră. E rău? 
F rău... Dar cel puţin ieşiţi dumneavoastră... 

MINISTRUL: De unde știi? Poate că iese partidul dumițale. 

VANGHELIU : Noi n'avem şanse. 

MINISTRUL : Noi suntem uzaţi. 

VANGHELIU : N'am avut timpul să ne organizăm propaganda. 

MINISTRUL : Vă vom ajuta noi. 

VANGHELIU : Acum e prea târziu. 

MINISTRUL: Niciodată nu-i prea târziu ca să aduci un serviciu 
țării. 

VANGHELIU : Nu... şi de altminteri, fiindcă îmi vorbiţi pe tonul 
ăsta de perfectă sinceritate, nici nu știu dacă ţara e alături de noi. 

MINISTRUL : Cine ne dă garanţia că-i de partea noastră? i 

VANGHELIU : Acum că suntem între noi și că nu ne aude nimeni, 
Dvs. care mi-arătați atâta prietenie, pot să vă spun deschis: partidul nostru 
este minunat, este admirabil, dar n'are nici o popularitate... 

MINISTRUL: Dar ce, al nostru are? Din ce mă gândesc mai bine, 
îmi dau seama că cei mai indicaţi sunteţi dumneavoastră. Aveţi un pro- 
gram bun. 

VANGHELIU : Aveţi și dumneavoastră. 

MINISTRUL: Făgăduiţi oraşului realizări importante. 

VANGHELIU : Ce, dumneavoastră nu puteți făgădui ? 

MINISTRUL : Aveţi un proect de bulevard pe care l-am studiat și 
care poate deveni o capodoperă edilitară. 

VANGHELIU : Şi proectul dumneavoastră e destul de bun. 

MINISTRUL: Inutil să mai despicăm firul în patru. Toate şansele 
sunt alături de dumneavoastră. 

VANGHELIU : lar eu vă spun că dumneavoastră sunteţi ca şi aleși. 

MINISTRUL: Inţelege, domnule Vangheliu, dumneata eşti  aiesul 
națiunii. 

VANGHELIU: De prisos, domnule ministru, nu mă puteți clinti. 
M'am obişnuit să fiu opoziţie. 

MINISTRUL: In schimb noi ne-am plictisit să mai guvernăm. 

VANGHELIU : Foarte curios, domnule ministru, este cred pentru 
prima oară când trebuie să rogi pe cineva să rămână la cârma treburilor 

obşteşti. 
. MINISTRUL: Vreau să vă dau ocazia şi dvs. să vă aplicaţi programul. 

VANGHELIU : Aţi devenit subit mărinimos, domnule ministru. Dece 
nu vreţi să dăm cărţile pe față ? 

MINISTRUL: Să le dăm Vangheliule, dece să nu le dăm? 

VANGHELIU: Dvs. vreţi să ieşim noi fiindcă la mijloc sunt interesele 
unei doamne care a cumpărat toată partea stângă a bulevardului. 

MINISTRUL: (întrerupându-l). Ei, ştii că-mi placi, Vangheliule! Ai 
intuit just. Vreau să ieşiţi dvs., fiindcă am interese să ieşiţi dumneavoastră. 
Da: poţi să-mi explici ce te face pe dumneata să refuzi ? 

VANGHELIU : Jucăm deschis, domnule ministru ? 

MINISTRUL: Deschis. De ce nu vrei să te laşi ales? 

VANGHELIU: Domnule ministru: bulevardul. 

MINISTRUL: Tocmai, o să l puteţi” face. 

VANGHELIU: Excelenţă, imposibil. (pauză). Am cumpărat partea 
areaptă. 

MÂNISTRUL: Cum? 

VANGHELIU: Am cumpărat toată partea dreaptă dela numărul 2 
până la 28 inclusiv. 

MINISTRUL (jumătate uluit de veste, jumătate glumeț): Ai cumpă: 
rat toată partea dreaptă, gangstere ? 

VANGHELIU: Nu chiar toată. Am prevăzut. Au mai rămas câteva 
clădiri şi două locuri virane pentru dumneavoastră. (subit la alt ton). Iată 
deci, excelenţă, că nu pot să ies. Omoară-mă, taie-mă coane, nu pot să mă 
las ales. Rămâneţi dvs. şi faceți bulevardul și vă declar după acum că opo- 
ziţia nu face opoziţie (schimbând tonul). Bine înţeles că dacă veți trece la 
măsuri de teroare sau falsuri grosolane ne puteți scoate, dar vă declar so- 
lemn, dacă acest lucru se întâmplă, eu și oamenii mei, adică întreaga listă, 
demisionăm în bloc. 

MINISTRUL : la uite, domnule, ce încurcătură. Vasăzică nu vrei să 
ieşi ? 

VANGHELIU: In ruptul capului. 

MINISTRUL: Păi bine, domnule, înțelege că nici eu nu pot să ies. 

VANGHELIU : N'am ce să fac. 

MINISTRUL (plimbându-se agitat prin odaie): Teribilă situaţie! 
Stai, domnule, să ne adunăm. Vasăzică dumneata nu poţi să ieşi și înțeleg 
foarte bine dece, iar eu nu pot să ies și mă'nţelegi și dumneata perfect. Păi 
cine iese, domnule ? 

VANGHELIU (dând din umeri): Ştiu şi eu? 

MINISTRUL: (pe gânduri): Domnule, aici nu există nici un fel de a 
treia listă ? A noastră, vorbesc... 

VANGHELIU: Nu e, excelenţă. 

MINISTRUL: Nici un fel de partid de rezervă ? 

VANGHELIU: Nu e, domnule ministru. 

MINISTRUL: Nici un fel de independenți? 

VANGHELIU: Nu e coane, că i-am desființat pe toţi. 

MINISTRUL: Nici un fel de dezidență? 

VANGHELIU : N'avem, nene. Ce, dac'ar fi nu ţi-aş spune? 

MINISTRUL: la stai o clipă. Ce adică, noi nu suntem în stare să 
creiem una ? 

VANGHELIU: Ba suntem. 
MINISTRUL: Dau eu nişte organizații, dai şi dumneata câteva, 
facem un partid independent şi punem listă separată. 

VANGHELIU : (nedumerit) Şi cu ce scop, excelență, dacă-mi daţi 
voie, că nu prea pricep. 

MINISTRUL (superior): Se cunoaşte, Vangheliule, că nai expe- 
riență. Eşti băiat bun, ai un mare viitor în fața dumitale, dar eşti încă tânăr. 
(explicativ). Facem al treilea partid, punem a treia listă, îi scoatem, să 
aibă grije de ăștia din Bloc, şi să facă ei bulevardul! 

VANGHELIU : Domnule ministru, sunteţi grozav ! 

MINISTRUL : Stai, nu te pripi (se îndreaptă spre camera în care se 
ajlă domnii membrii şi îi pojteşte în sala de ședințe) Poitiţi, domnilor (se 
apropie de dr. Panu și îi şopteşte conțidențial). Chiamă toată liota. (camera 
se populează cu toți asistenții așa cum arăta scena la începutul actului) 

Domnilor, vom continua discuţia în prezența distinsului nostru prie- 
ten, domnul Victor Vangheliu care vă este dumneavoastră cunosgut ca și 
mie. (patetic și plin de greutatea situației). Domnilor, o comunicare urgentă 
primită din Bucureşti arată că în ultima clipă situaţia s'a schimbat radical. 
V'am comunicat adineaori că s'a semnat un acord european. Ei bine, dom- 
nilor, vă pot aduce la cunoștință că'n ultima secundă, când era gata să se 
pună parafa, acordul a fost rupt. 

COLONELUL: S'a rupt, carevasăzică... (rumoare la domnii mem- 
brii). Inţelegeţi deci că ne aflăm în fața unor alte condiţii istorice, într'o 
situaţie cu totul diferită de cea pe care o cunoașteți dumneavoastră. Chiar 
aici în oraşul nostru, a avut loc acum câteva clipe un eveniment istoric. 
A luat fiinţă al treilea partid politic, independent, partid care va însemna 
o pondere şi un tampon menit să anihileze toate îricțiunile ivite între cele 
două mari partide, care în aceste clipe, trebue, nu-i aşa, să fie mai unite, 
mai legate și mai consecvente ca oricând. Aşa încât: puneţi din nou 
barierele ! 

DR. PANU: lar? 

MINISTRUL: lar! Şi declaraţi înapoi epidemia. Dar nu aşa, la în- 
tâmplare: la manufactura de tutun... și în alte puncte pe care o să vi le indice 
maestrul Vangheliu... (In acest moment d-nul colonel strănută. D. Prof. lor- 
dănescu Cicero care slă lângă el și moțăie tot timpul, se trezeşte şi spune: 
„Iar am răcit”. Conducătorul acestui nou partid se află, domnilor, printre noi, 
este onoratul, distinsul, cunoscutul nostru prieten, dl. profesor Iordănescu 
Cicero. Domnule profesor, îți revine o sarcină gravă. Să aplici în mod com- 
binat şi programul nostru și programul adversarilor noștri. D-tale îţi revine 

misiunea naţională ca să faci însfârșit bulevardul. Numai că va fi un bule- 
vard larg, foarte larg, cât se poate de larg, fiindcă vei avea obligația să 
dărâmi şi pe dreapta și pe stânga, și în față, și în spate, mă rog, în toate 
cele patru puncte cardinale. Cum te gândești, domnule profesor să se cheme 
acest bulevard ? 

IORDANESCU : (solemn) Bulevardul Tabula Rasa. 

SBONGHICI (nedumerit) : Adică cum? 

COLONELUL: Adică... bulevardul Văzduh... 

MINISTRUL: Să strigăm deci din toată inima: Trăiască bulevardul! 
(aplauze furtunoase şi urale nesfârşite). 


CORTINA 


